text: Elever klappede af fyringstruede lærere
  04 marts 2010 kl. 17.16
  12 af Bredagerskolens 82 pædagogiske medarbejder skal forlade skolen. Det er resultatet, hvis de kommunale politikere fastholder nedskæringer på skoleområdet i Vejle Kommune.
  Skolen er den hårdest ramte i Vejle Kommune. I hele Vejle Kommune skal der tages afsked med 100 lærere samt 43 pædagoger. Halvdelen af pædagogerne bliver dog tilbudt arbejde på nedsat tid.
  På Bredagerskolen skal 12 lærere og pædagoger skæres bort. Foreløbig forsvinder tre medarbejdere ved naturlig afgang. De sidste ni fik i dag besked på, at de kan forvente en fyreseddel.
  
  Elever demonstrerede
  Udsigten til nedskæringer fik i formiddags skolens elever til at demonstrere ved indgangen. Med slagord og bannere gjorde de det klart, at de ikke tolererer de tolv afskedigelser.
  Derudover har eleverne i dag været rundt i Jelling og samle underskrifter.
  